हरदोई। माधौगंज थानाक्षेत्र के ग्राम पहुतेरा निवासी 43 वर्षीय रामसेवक पुत्र रोहन रैदास गाव के दक्षिण में अपना आम का बाग बचा रहा था। शराब के नशे में अपने भाई को गाली गलौज कर रहा था। उधर से निकल रहे गाव के राजेन्द्र पुत्र हरदयाल ने मना किया तब भी नही माना तो राजेन्द्र और मिथुन पुत्र राजेन्द्र ने लाठी डंडो से मारा और पिट-पिट कर अधमरा कर दिया। जिसे उसके पुत्र शेर सिंह 10 वर्ष ने देखा और अपनी बहन रेनू 15 से बताया रामसेवक घर आ गया। जहाँ थोड़ी देर में ही उसकी मौत हो गई। मृतक के 6 पुत्र और 2 पुत्रिया है। मृतक की पुत्री रेनू ने बताया कि माँ 5 वर्ष पहले ही गुजर गई थी। मृतक के भाई कमलेश ने बताया कि वह बहन के यहां शादी में गया था।जहां आरोपी राजेन्द्र के भाई नरेश ने सूचना दी कि उसके भाई ने कुछ खा लिया है। जिससे उसकी मौत हो गई। जबकि घर आने पर रेनू ने बताया कि उक्त लोगो ने मारा पीटा था। जिससे उसकी मौत हो गई। पुलिस ने शव का पंचनामा कर पोस्टमार्टम के लिए भेज दिया है। थानाध्यक्ष सुरेंद्र कुमार सोनकर ने बताया कि मृतक शराब पीने का आदि था। शराब पीकर गाली गलौज करने की जानकारी प्राप्त हुई है। पोस्टमार्टम की रिपोर्ट आने पर आगे की कार्यवाही की जाएगी। पुत्री रेनू के तहरीर पर उक्त लोगो के विरुद्ध मुकदमा पंजीकृत कर उचित कार्यवाही की बात कह रही पुलिस।